Ζιζάνια

{{MainPage

Η Ομάδα
Η ομάδα ζιζάνια αριθμεί μερικούς μήνες ύπαρξης. Δημιουργήθηκε στο Πανεπιστήμιο της Κρήτης από φοιτητές, αρχικά σχεδόν άγνωστους μεταξύ τους, οι οποίοι όμως μοιραζόμασταν τους ίδιους προβληματισμούς και τις ίδιες ανησυχίες. Η ανάγκη για βελτίωση της ποιότητας ζωής μας αποτέλεσε την κοινή αφετηρία γι’ αυτήν τη συλλογική προσπάθεια.

Το πρώτο βήμα
Καθώς η ποιότητα ζωής μας ξεκινά από την κάλυψη των διατροφικών μας αναγκών, εμείς, τα ζιζάνια, αποφασίσαμε ως πρώτο βήμα να αφιερώσουμε την ενεργητικότητά μας στην ανάπτυξη μεθόδων και στην υλοποίηση τεχνικών καλλιέργειας βρώσιμων φυτών, με στόχο την παραγωγή ποιοτικής τροφής. Το εγχείρημά μας ξεκινά με διάθεση για πειραματισμό και με την αισιοδοξία ότι σύντομα θα αποκτήσει χαρακτήρα εκπαιδευτικό, επιτρέποντάς μας να μεταδώσουμε την απαραίτητη τεχνογνωσία προς τους συνανθρώπους μας. Τεχνογνωσία ικανή να εξασφαλίσει μια ποιοτική διατροφική αυτάρκεια. Επιλέγουμε το χώρο του Πανεπιστημίου για να φιλοξενήσει αυτήν την προσπάθεια καθώς είναι ο χώρος όπου οι περισσότεροι από μας κινούμαστε καθημερινά, ο χώρος που αγαπάμε.

Υποστήριξη
Γεμίζοντάς μας με αισιοδοξία σχεδόν εκ της γενέσεώς του, το εγχείρημά μας πλαισιώνεται και υποστηρίζεται δυναμικά από καλλιεργητές με πλούσιες γνώσεις σε μεθόδους βιολογικής και φυσικής καλλιέργειας, καθώς επίσης κι από καθηγητές που συμμετέχουν σε αντίστοιχες δράσεις σε Πανεπιστήμια του εξωτερικού, μεταφέροντάς μας την πολύτιμη εμπειρία τους. Οι πρώτοι καρποί της προσπάθειάς μας είναι γεγονός.

Κοινωνική Αλληλεγγύη
Πέραν του αρχικού εγχειρήματός μας που βρίσκεται σε εξέλιξη, δεν παύουμε να οραματιζόμαστε και να επιδιώκουμε τη διάνοιξη ενός διαύλου ανταλλαγής μεταξύ των ανθρώπων της πόλης και αυτών της υπαίθρου, που θα ξεπερνά τα στενά όρια της ανταλλαγής προϊόντων και υπηρεσιών. Χρησιμοποιώντας την παραγωγή, τη διανομή και την παροχή αγαθών, τη μετάδοση της γνώσης και την παροχή τεχνογνωσίας προς όφελος του κοινωνικού συνόλου, εξαλείφοντας οποιαδήποτε μορφή ενδιάμεσης επιχειρηματικής/εμπορικής συναλλαγής, στοχεύουμε στη βέλτιστη ποιοτικά κάλυψη των αναγκών και των επιθυμιών μας. Πολλοί από μας, ως ενεργά μέλη της πανεπιστημιακής κοινότητας, νιώθουμε έντονα την ανάγκη, αλλά και το καθήκον, για τη δημιουργία ενός δικτύου κοινωνικής αλληλεγγύης με κόμβο το Πανεπιστήμιο και πρωτεργάτες τα μέλη του.

Για τα νεα Ζιζάνια
Η ομάδα μας είναι πάντα ανοιχτή προς κάθε ζιζάνιο. Ελπίζουμε στη συμμετοχή σας και στη συνδιαμόρφωση του χαρακτήρα της. Όλοι αντιλαμβανόμαστε ότι το να βρούμε και πάλι τον τρόπο να συζητάμε, να μοιραζόμαστε και να συνυπάρχουμε μέσα από τη συμμετοχή μας στην ομάδα, δεν αποτελεί μόνο προσωπικό στοίχημα για τον καθένα μας αλλά είναι και απαραίτητο συστατικό για να αναδυθεί ο νέος κόσμος που επιθυμούμε.

 Γιατί τα ζιζάνια αρνούνται να φρονιμεύσουν, ακολουθώντας τα προστάγματα των εκάστοτε τσιφλικάδων... 

Γνώση

 * Εγκυκλοπαίδεια Φυτών
 * Κατασκευή παρτεριών από παλέτες
 * [ Κομπόστ για όλους]
 * Permaculture
 * Ψωμί
 * Φτιάχνουμε αληθινό ψωμί
 * Ηλιακός Φούρνος
 * [ Επιχείρηση εκμετάλλευσης της ανθρώπινης αρρώστιας]
 * [ Η γλώσσα της θεραπείας - Η ιστορία μιας επανάστασης στην ιατρική επιστήμη]

Διάφορες Σελίδες

 * Κτήμα Βουτών
 * Καταγραφή Δραστηριότητας
 * Videos - Videos Category
 * Φεστιβάλ ΠΚ
 * Ενδιαφέροντα
 * Εργασίες / Αντικείμενα
 * Διαθεσιμότητα σπόρων

}}